Vroue kritiek ná kosstalletjie ontplof | Maroela Media
Vroue kritiek ná kosstalletjie ontplof
Die ontploffing het in Earpstraat in die nywerheidsgebied Ophirton gebeur. Foto: Google Maps
Twee vroue is ernstig beseer tydens 'n gasontploffing in hul mobiele kitskosstalletjie in die suide van Johannesburg.
Volgens Russel Meiring, ER24-woordvoerder, het paramedici en beamptes van nog 'n nooddiens omstreeks 09:45 Donderdag op die toneel aangekom in Earpstraat in die nywerheidsgebied Ophirton, suidwes van die middestad.
"Paramedici het die vroue aangetref waar hulle buite die stalletjie gelê het. Na verneem word, het omstanders die twee vroue ná die ontploffing uit die vraghouer gehaal."
Meiring sê hulle het die beseerdes op die toneel ondersoek en vasgestel dat hulle veelvuldige brandwonde opgedoen het. Albei was in 'n kritieke toestand.
Die vroue (albei in hul 20's) het lewensondersteuning ontvang en is toe na die Chris Hani Baragwanath-hospitaal vir verdere behandeling gebring.
gas Johannesburg ontploffing Ophirton
Kommissie gevra om Guptas se e-posse as bewyse toe te laat
liefie · 9 maande gelede
So jammer, en dit gebeur terwyl hulle probeer werk. Sterkte.
Johann Fourie · 9 maande gelede
Ai tog, hulle probeer ten minste 'n ietsie self verdien en nou so aaklige ding. Glo jul herstel vinnig ?
Die sake eienaar moet aan n klomp wetlike aspekte voldoen wat n groot finansiele impak het. Dink maar aan lisensies, huur, water en ligte, personeel, veiligheid, wet op beroepsveiligheid, toilet geriewe ens, Wat is die vereistes tov kosstalletjie/vraghouer entrepeneurs? Wil nie eers aan higiene dink nie.